**ELŐTERJESZTÉS**

**Szombathely Megyei Jogú Város Közgyűlésének 2025. szeptember 29-i rendes ülésére**

**Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára**

**I. Javaslat Szombathely Megyei Jogú Város Önkormányzata tulajdonában lévő gazdasági társaságok 2025. I. félévi beszámolóinak elfogadására**

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés al) és (2) bekezdés al) pontja alapján a kizárólagos és többségi tulajdonú önkormányzati gazdasági társaságoknál a számviteli törvény szerinti beszámoló elfogadása a Közgyűlés kizárólagos hatáskörébe tartozik.

1. **AGORA Savaria Nonprofit Kft. (1 . számú melléklet)**

A társaság nettó árbevétele 2025. I. félévben 241.351 eFt, az egyéb bevételek összege 232.102 eFt volt.

A társaság 2025. I. félévi összes ráfordítása 465.668 eFt, ebből anyagjellegű ráfordítás 251.029 eFt, személyi jellegű ráfordítás 201.577 eFt, értékcsökkenési leírás 12.575 eFt, egyéb ráfordítás 487 eFt. A pénzügyi műveletek eredménye -29 eFt volt.

**Összességében a társaság 2025. I. félévi beszámolója 308.929 eFt mérlegfőösszeget és 7.756 eFt adózott eredményt, nyereséget mutat.**

A felügyelőbizottság döntése az ülésen kerül ismertetésre.

1. **FÉHE Nonprofit Kft. (2. számú melléklet)**

A társaság a 2025. év tervei alapján összesen 774.246 eFt bevétellel számolt, amelynek 49 %-a teljesült az első félévben. Az állami normatív hozzájárulás a személyes gondoskodást nyújtó ellátásokban 51 %-ban, a szociális ágazati összevont pótlék támogatás 48 %-ban, míg az önkormányzati támogatás időarányosan teljesült.

A társaság adózott eredménye 2025. I. félévben 10.054 eFt lett, amely kedvezőbb a tervezetthez képest. Az eredmény vállalkozási és pénzügyi tevékenységekből származik. Az eredményt jelentősen befolyásolja, hogy egyes költségek nem időarányosan merülnek fel.

A társaság kötelező feladatainak zavartalan működését 2025. I. félévben biztosítani tudta, likviditási probléma nem merült fel. A társaság továbbra is takarékos gazdálkodást folytat, minden pályázati lehetőséget igyekeznek kihasználni.

**Összességében a társaság mérlegfőösszege 2025. I. félévre vonatkozóan 631.107 eFt, adózott eredménye pedig 10.054 eFt nyereség.**

A felügyelőbizottság a társaság 2025. I. félévi beszámolóját elfogadta.

1. **Savaria Városfejlesztési Nonprofit Kft. (3. számú melléklet)**

A társaság 2025. I. félévében a 2021-2027-es programozási időszak TOP\_PLUSZ pályázatainak előkészítésében vett részt, amelynek keretében az idei évben 17 db pályázat került benyújtásra 11,015 milliárd Ft támogatási igénnyel.

A Kft. 2025. évi üzleti tervében a tervezett éves bevételéből a féléves gazdálkodás során az éves tervezett bevétel 40,8 %-ával számolt. A bevétel a következő tényezőkből tevődik össze:

 30.390 eFt belföldi értékesítés árbevétele,

 25.000 eFt alapítói támogatás,

 5.709 eFt egyéb bevételek

 0.421 eFt kamat bevétel

 -13.675 eFt aktivált saját teljesítmény értéke (korábbi években ki nem számlázott TOP PLUSZ projektelőkészítési díjakat tartalmazza).

A 2025. I. félév során a ténylegesen felmerült kiadás 56.914 eFt volt (amely a tervezett költség 48,5 %-a), ebből személyi jellegű kiadás 52.680 eFt, anyagjellegű ráfordítás 2.892 eFt, értékcsökkenési leírás 690 eFt, egyéb ráfordítás 652 eFt.

A Társaság likviditási helyzete jelenleg stabil, de a pénzügyi egyensúly fenntartása érdekében a korábban nyújtott tagi kölcsön további egy éves meghosszabbítását kéri a Tisztelt Közgyűléstől.

Összességében a társaság 2025. I. félévi beszámolója 102.027 eFt mérlegfőösszeget és -9.069 eFt adózott eredményt, veszteséget mutat.

A felügyelőbizottság a társaság 2025. I. félévi beszámolóját elfogadta.

1. **Szombathelyi Parkfenntartási Kft. (4. számú melléklet)**

A társaság 2025. I. félévi nettó árbevétele 226.699 eFt, egyéb bevétele pedig 2.111 eFt, pénzügyi műveletek bevétele pedig 1 eFt volt, ezzel 228.810 eFt összbevételt ért el. Összességében 235.706 eFt összkiadást realizált az adott időszakra vonatkozóan, ez 64.983 eFt anyagjellegű ráfordításokból, 151.318 eFt személyi jellegű ráfordításokból, 13.919 eFt értékcsökkenési leírásból, továbbá 5.486 eFt egyéb ráfordításokból tevődött össze.

Összességében a társaság 2025. I. félévi beszámolója 310.037 eFt mérlegfőösszeget és -6.895 eFt adózott eredményt, veszteséget mutat.

A felügyelőbizottság a társaság 2025. I. félévi beszámolóját elfogadta.

1. **SZOVA Nonprofit Zrt. (5. számú melléklet)**

A SZOVA Nonprofit Zrt. 2025. I. félévi eredménye 2.884.332 eFt árbevétel mellett 442.582 eFt üzemi és 456.500 eFt adózás előtti eredmény.

Eredményükhöz jelentősen hozzájárultak az ingatlanértékesítések, ugyanakkor a hulladékgazdálkodási és városüzemeltetési tevékenységeik is 147 millió forint üzemi, illetve 161 millió forint adózás előtti nyereséget biztosítottak.

Az előző év azonos időszakához viszonyítva a társaság bevételei több mint 5 %-kal, mintegy 170 millió forinttal csökkentek. A mérséklődés döntően a 2024-ben rendkívül magas szinten realizált útépítési bevételek visszaesésének tudható be, amelyet az ingatlanértékesítésekből származó többletbevételek csak részben tudtak kompenzálni.

A társaság nettó árbevétele 2025. I. félévben 2.884.332 eFt, az egyéb bevételek összege 105.446 eFt volt.

A társaság 2025. I. félévi összes ráfordítása 2.547.196 eFt, ebből anyagjellegű ráfordítás 1.084.520 eFt, személyi jellegű ráfordítás 1.014.405 eFt, értékcsökkenési leírás 164.942 eFt, egyéb ráfordítás 283.329 eFt. A pénzügyi műveletek eredménye 13.918 eFt volt.

**Összességében a társaság 2025. I. félévi beszámolója 15.084.132 eFt mérlegfőösszeget és 456.500 eFt adózott eredményt, nyereséget mutat.**

A társaság igazgatóságának és felügyelőbizottságának határozata az ülésen kerül ismertetésre.

1. **SZOVA Szállodaüzemeltető Kft. (6. számú melléklet)**

A SZOVA Szállodaüzemeltető Kft. 2025. I. félévi eredménye 257 eFt veszteség. Árbevétel a tárgyidőszakban nem keletkezett, az üzemi veszteség megegyezik a működéssel összefüggő adminisztratív költségek (számviteli szolgáltatás, könyvvizsgálat, kötelező kamarai tagdíj, pénzügyi szolgáltatási díjak) összegével.

A szálloda projekt előkészítéséhez a SZOVA Nonprofit Zrt. 75 millió forint tagi kölcsönt nyújtott a társaságnak, amelynek 2025. I. félévi kamatköltsége 3.331 eFt volt. A kamat összege tőkésítésre és aktiválásra került, emiatt a befejezetlen beruházásként nyilvántartott összeg az előző év végi 136.471 eFt-ról 139.802 eFt-ra emelkedett. A SZOVA Nonprofit Zrt-vel szemben fennálló – tőkésített kamatokkal növelt – kölcsöntartozás összege 106.634 eFt.

**Összességében a társaság 2025. I. félévi beszámolója 150.030 eFt mértékű mérlegfőösszeget mutat, adózott eredménye 257 eFt veszteség.**

A tartósan veszteséges gazdálkodás következtében a Kft. saját tőkéje 2025. június 30-án 43.351 eFt volt, amely alacsonyabb a 50.000 eFt jegyzett tőkénél, továbbá a jövőben sem várható nyereséges működés.

A Közgyűlés 161/2025. (V. 29.) Kgy. számú határozatában úgy határozott, hogy költséghatékonysági szempontok miatt kerüljön kidolgozásra a SZOVA Szállodaüzemeltető Kft. jogutódlással történő megszüntetésének lehetősége.

A jogutódlás lehetséges formájaként a SZOVA Szállodaüzemeltető Kft. beolvadása a SZOVA Nonprofit Zrt.-be került kijelölésre. A beolvadás során a SZOVA Szállodaüzemeltető Kft. megszűnik, a SZOVA Nonprofit Zrt. pedig átveszi az eszközeit és kötelezettségeit, és annak általános jogutódjaként működik tovább.

A beolvadásról a SZOVA Szállodaüzemeltető Kft.-nek, és a SZOVA Nonprofit Zrt.-nek is döntést kell hoznia. A döntési folyamat két lépcsőből áll: első lépésben az érintett társaságok elhatározzák az egyesülést, amelynek alapján egyesülési, beolvadási terv készül. Ezt követően egy második, végleges döntéssel kerül sor az egyesülési terv és a beolvadás jóváhagyására.

Az átalakulásról szóló döntés a SZOVA Nonprofit Zrt. esetében Szombathely Megyei Jogú Város Közgyűlésének hatáskörébe, a SZOVA Szállodaüzemeltető Nonprofit Kft. esetében az alapító, vagyis a SZOVA Nonprofit Zrt. igazgatóságának hatáskörébe tartozik. A beolvadásra vonatkozó javaslatot előzetesen a társaságok felügyelőbizottságának kell véleményeznie.

Felhívom a figyelmet arra, hogy amennyiben a beolvadást követően tovább működő gazdasági társaság, azaz a SZOVA Nonprofit Zrt., végleges vagyonmérleg szerinti saját tőkéje nem éri el a jegyzett tőke összegét, a tulajdonosnak intézkednie kell a saját tőke rendezéséről vagy a jegyzett tőke leszállításáról.

Ez a helyzet különösen akkor fordulhat elő, ha a két cég összesített eredménytartaléka negatív, ami a vagyonmérleg és az eredménytartalék együttes alakulása miatt a jegyzett tőke fedezetét nem biztosítja. A tulajdonosi beavatkozás szükségessége a társaság stabil pénzügyi helyzetének és jogszerű működésének biztosítását szolgálja.

Az eredménytartalékra vonatkozó feltétel különösen kritikus jelentőségű, mivel 2024. év végén a két érintett cég kumulált eredménytartaléka csak minimálisan volt pozitív. A SZOVA Nonprofit Zrt. eredményét jelentősen befolyásolhatja a devizakötvényhez kapcsolódó árfolyamkülönbözet, valamint az év végi átértékelés előjele és összege.

Amennyiben a Közgyűlés a SZOVA Szállodaüzemeltető Kft. SZOVA Nonprofit Zrt.-be történő beolvadásáról dönt, az egyesülés folyamatának első lépéseként a következő feladatokat kell elvégezni:

1. A vagyonmérleg- és vagyonleltár tervezetek fordulónapjának meghatározása, amely alapját képezi a pénzügyi állapot objektív felmérésének.
2. A két cég menedzsmentjének megbízása az egyesülési terv elkészítésére, amely részletezi az átalakulás folyamatát, a vagyonelemek kezelését és a szükséges lépéseket a beolvadás jogszerű lebonyolításához.
3. Könyvvizsgáló kijelölése a vagyonmérleg és vagyonleltár ellenőrzésére, aki biztosítja az adatok független és hiteles ellenőrzését, a jogszabályi előírásoknak megfelelően.

Ezek a lépések képezik a beolvadás előkészítésének alapját, és biztosítják, hogy a folyamat szabályszerű, átlátható és pénzügyileg megalapozott módon valósuljon meg.

A beolvadás előkészítését követően, a jogszabályi előírások szerint, három hónapon belül el kell fogadni a beolvadási tervet, valamint az annak részét képező dokumentumokat, továbbá meg kell hozni a beolvadásról szóló végleges döntést.

A Felügyelőbizottság határozata az ülésen kerül ismertetésre.

1. **Vas Megyei Temetkezési Kft. (7. számú melléklet)**

A társaság pénzügyi helyzetét 2025. I. félévében folyamatosan a stabilitás jellemezte, fizetőképességét a félév folyamán folyamatosan meg tudta őrizni, működése nyereséges volt, bár a nyereség az előző év azonos időszakához képest csökkent.

A társaság nettó árbevétele 2025. I. félévben 276.849 eFt, az aktivált saját teljesítmények értéke 14.457 eFt, az egyéb bevételek összege 1 eFt volt.

A társaság 2025. I. félévi összes ráfordítása 290.988 eFt, ebből anyagjellegű ráfordítás 94.147 eFt, személyi jellegű ráfordítás 186.825 eFt, értékcsökkenési leírás 4.717 eFt, egyéb ráfordítás 5.299 eFt. A pénzügyi műveletek eredménye 1.209 eFt volt.

**Összességében a társaság 2025. I. félévi beszámolója 250.614 eFt mérlegfőösszeget és 1.390 eFt adózott eredményt, nyereséget mutat.**

A felügyelőbizottság a társaság 2025. I. félévi beszámolóját elfogadta.

1. **Weöres Sándor Színház Nonprofit Kft. (8. számú melléklet)**

A Színház 2025. I. félévi működése az elfogadott üzleti tervben foglaltak szerint alakult. Az első félévben 168 előadás/esemény történt a színházban, amelyeket összesen 31.609 fizető vendég tekintett meg.

A fenntartó által és rajta keresztül folyósított támogatás 347.386 eFt volt.

Az árbevétel és egyéb bevétel mindösszesen 495.540 eFt összeget tett ki, amely összegében megegyezik az üzleti tervben foglaltakkal.

A kiadások, költségek összesen 448.338 eFt volt, amely a következőkből tevődött össze: közvetlen anyagköltségek 14.461 eFt, alvállalkozói ráfordítások 44.256 eFt, anyagjellegű szolgáltatások 97.212 eFt, bérjellegű ráfordítások és járulékaik 252.780 eFt, személyi jellegű ráfordítások 8.161 eFt, értékcsökkenés 26.345 eFt, egyéb kiadás 5.123 eFt.

A pénzügyi műveletek eredménye 2.787 eFt volt.

**Összességében a társaság mérlegfőösszege 2025. I. félévre vonatkozóan 401.283 eFt, adózott eredménye pedig 49.989 eFt nyereség.**

A felügyelőbizottság a társaság 2025. I. félévi beszámolóját elfogadta.

1. **Savaria Turizmus Nonprofit Kft. (9. számú melléklet)**

A Kft. első féléves nettó árbevétele kevesebb lett a tervezetthez képest. Ennek egyik oka, hogy a Tourinform Iroda a nyári hónapokban bonyolítja a legnagyobb forgalmat, így a második félévben jelentkeznek az áruk és szolgáltatások értékesítéséből származó bevételek. A másik ok, hogy a rendezvényekből származó bevételek is második félévben realizálódnak.

A Tourinform Iroda és a Történelmi Témapark karbantartási kiadásai majdnem elérik az éves tervet. Ez annak köszönhető, hogy tönkrement a klímaberendezés a Tourinform Irodában. Ezt pótolni kellett, mert pályázati beszerzés volt, és kötötte a Kft.-t a pályázati fenntartási időszak.

Az első féléves beszámoló pénzügyi adataiból csak részlegesen lehet az Érezd Szombathelyt! programsorozat és a Savaria Történelmi Karnevál előkészületeire következtetni, a bevételek és kiadások teljesülésére a második félévben kerül sor.

A társaság nettó árbevétele 10.199 eFt, az egyéb bevételek összege 31.216 eFt volt.

A társaság 2025. I. félévi összes ráfordítása 51.134 eFt, ebből anyagjellegű ráfordítás 12.231 eFt, személyi jellegű ráfordítás 34.774 eFt, értékcsökkenési leírás 3.911 eFt, egyéb ráfordítás 218 eFt.

A pénzügyi műveletek eredménye 2 eFt volt.

**Összességében a társaság 2025. I. félévi beszámolója 184.304 eFt mérlegfőösszeget és - 9.717 eFt adózott eredményt, veszteséget mutat.**

A felügyelőbizottság a társaság 2025. I. félévi beszámolóját elfogadta.

1. **Szombathelyi Távhőszolgáltató Kft. (10. számú melléklet)**

A társaság a 2025. évi terv összeállításakor a 2024. évi már ismert tényadatait, valamint a beruházási és karbantartási terveket használta fel.

Az alaptevékenység elsődleges bevételei a felhasználók által fizetett alapdíjakból, hődíjakból és szolgáltatási vízdíjakból áll. Az I. félév során ezek a bevételek a tervezett 103,8 %-át tették ki. Az eltérés a nagyobb felhasználó hőigényből adódik.

A 2025. évi üzleti évre 15 millió Ft adózás előtti eredményt tervezett a Kft. A költségek és ráfordítások arányosan nagyobb része a II. félévben jelenik meg, ennek következtében jellemzően az I. féléves eredmény általában jobb, mint a II. félévi. Az I. félévi eredményterv +95 millió Ft volt. A féléves eredmény 151,9 millió Ft, a különbözet megközelítőleg 57 millió Ft. Ebből kb. 30 millió Ft tekinthető realizált eredmény változásnak, amely nagyrészt kedvező energetikai és értékesítési adatok eredménye.

A Kft. pénzügyi helyzete jelenleg stabil, bár a pénzeszközállomány az év eleji 1.150 millió Ft-ról, 454 millió Ft-ra csökkent. A záró pénzeszköz állomány nagyságát befolyásolja, hogy az előző évhez képest a forgalmi összegek jelentősen csökkentek.

A beszámoló készítés időszakában, 2025. augusztus 5-én a Szombathelyi Távhőszolgáltató Kft. lakossági és közületi hátraléka a 2025. félévi záró állománynál jelentősen kisebb, mindösszesen 130.850 e Ft, amely a féléves beszámolóval érintett időszak zárónapján fennálló állományhoz képest 3,79 %-os csökkenést mutat. A lakossági hátralék 124.994 e Ft, melyből 63.922 e Ft önkormányzati tulajdonú ingatlanhoz köthető. A közületi hátralék összesen 5.856 e Ft, melyből 3.697 e Ft ún. önkormányzati hátralék.

A társaság összbevétele 4.696.465 eFt, melyből nettó árbevétele 2.228.819 eFt, az aktivált saját teljesítmények értéke 47.715 eFt, egyéb bevételek összege 2.419.931 eFt volt.

A társaság 2025. I. félévi összes ráfordítása 4.551.244 eFt, ebből anyagjellegű ráfordítás 3.502.945 eFt, személyi jellegű ráfordítás 471.309 eFt, értékcsökkenési leírás 135.935 eFt, egyéb ráfordítás 441.055 eFt.

A pénzügyi műveletek eredménye 6.654 eFt volt.

**Összességében a társaság mérlegfőösszege a 2025. I. félévre vonatkozóan 3.455.536 eFt, adózott eredménye 145.041 eFt nyereség.**

A felügyelőbizottság a társaság 2025. I. félévi beszámolóját elfogadta.

1. **VASIVÍZ ZRt. (11. számú melléklet)**

A ZRt. 2025 I. félévi korrigált összes bevétele 6.371.757 eFt, a tervezett összeg 53,3 %-a, amely értéke a bázis időszakhoz viszonyítva 5,9 %-kal magasabb. Ezen bevétel ivóvíztermelés és -szolgáltatásból, szennyvízelvezetés és -tisztításból, ipari vízszolgáltatásból, fürdőszolgáltatásból, építőipari tevékenységből, exportértékesítésből, pénzügyi bevételekből tevődik össze. A növekedés oka egyrészt, hogy a nem lakossági felhasználók víziközmű-szolgáltatási díjai 2025. március 1-jei hatállyal a KSH által közzétett előző éves átlagos infláció mértékével, 3,7 %-kal emelkedtek, valamint az ivóvíz fogyasztás és a felhasználóktól elvezetett szennyvízmennyiség növekedése.

Az I. félév korrigált összes költsége és ráfordítása 6.186.081 eFt, a tervezett összeg 52,3 %-a.

A társaság 2025. I. félévi adózás előtti eredménye 196.892 eFt, amely 69,9 %-kal tér el az időarányos tervezett értéktől. Az elsődleges tevékenységek együttes I. félévi üzemi/üzleti eredménye 2 803 eFt, a másodlagos tevékenységek együttes eredménye 117.064 eFt.

A fürdőszolgáltatás üzemi, üzleti eredménye a 2025. I. félév zárásakor - 81.781 eFt (veszteség) a befolyt 100 mFt támogatás elszámolásával.

**Összességében a társaság mérlegfőösszege 2025. I. félévében 8.580.987 eFt, adózott eredménye 179.172 eFt nyereség.**

A beszámoló a bevételek és kiadások, valamint az eredmény bemutatásán túl kitér a társaság által végzett fejlesztések, beruházások, építési tevékenység, eszközfenntartás és hibaelhárítás, vízminőség, szennyvíztisztítás, környezetvédelem és hatósági ellenőrzés körében tett intézkedések, valamint a létszám- és bérgazdálkodás részletes ismertetésére is.

A társaság Igazgatóságának és felügyelőbizottságának határozata az ülésen kerül ismertetésre.

**II. Javaslat az AGORA Savaria Kulturális és Médiaközpont Nonprofit Kft.-t érintő döntés meghozatalára**

1. **2025. évi üzleti terv módosítása (12. számú melléklet)**

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés a) pont am) alpontja értelmében, ha a gazdasági társaságban az önkormányzati tulajdonrész az 50 %-ot eléri, vagy meghaladja, korlátolt felelősségű társaság esetében az üzleti terv elfogadásáról a Közgyűlés jogosult dönteni.

A Közgyűlés 110/2025. (IV. 30.) Kgy. számú határozatban az AGORA Savaria Nonprofit Kft. 2025. évi üzleti tervét jóváhagyta.

A társaság 2025. évi működésében 405 millió forintos önkormányzati támogatással számol. A cég az önkormányzati támogatás csökkenése miatt több intézkedést is megtett. Újragondolta, aktualizálta terembérleti díjaikat, jegyáraikat, új típusú szolgáltatások bevezetését tervezik.

A Kft. a 2025. áprilisában elfogadott üzleti tervében nem számolt bérfejlesztéssel, ugyanakkor a tavalyi évi jelentős fluktuációt figyelembevéve, a kollégáik megtartása érdekében az ügyvezető a munkavállalók 10 %-os béremelését javasolja 2025. szeptemberétől, amelyet az üzleti terv I. számú módosítása tartalmaz.

A társaság 2025. évi üzleti tervének I. számú módosítása az előterjesztés mellékletét képezi.

A felügyelőbizottság döntése az ülésen kerül ismertetésre.

1. **Pályázat benyújtásának jóváhagyása**

Tájékoztatom a Tisztelt Közgyűlést, hogy az AGORA Savaria Kulturális és Médiaközpont Nonprofit Kft. ügyvezetője a Közgyűlés jóváhagyását kérte az alább ismertetett pályázat benyújtásához.

Kiíró: Médiatanács

Pályázati cél, tartalom:

Helyi vagy körzeti médiaszolgáltatási jogosultsággal hatósági szerződés vagy nyilvántartásba vétel alapján rendelkező audiovizuális médiaszolgáltatók számára televíziós közéleti magazinműsor, illetve televíziós hírműsor és kulturális magazinműsor készítésének vissza nem térítendő támogatása.

Pályázók köre: olyan magyarországi lineáris audiovizuális médiaszolgáltatók, akik a pályázati eljártásban résztvevő helyi vagy körzeti médiaszolgáltatási tevékenységet a pályázat benyújtása előtt már legalább 3 hónapja ténylegesen gyakorolják.

Az igényelhető támogatás az állandó műsorszám egy adására elnyerhető maximális támogatás összege közéleti magazin esetén 60.000 Ft, hírműsor esetén 40.000 Ft, kulturális magazin esetén 40.000 Ft.

A támogatási intenzitás mértéke a tervezett összköltség legfeljebb 67 %-a.

A megvalósítás időtartama 2026. február 1. – 2027. január 31.

A pályázati díj összege bruttó 95.250 Ft.

Pályázat kódszáma: TVALLANDÓ2025

Benyújtási határidő: 2025. szeptember 9. – 2026. október 9. 16:00

A pályázat önerejét és a pályázati díjat a társaság saját erőből, a 2025. évi költségvetése terhére biztosítja, az további önkormányzati forrást nem igényel.

**III. Javaslat a FÉHE Nonprofit Kt.-t érintő döntés meghozatalára**

Szombathely Megyei Jogú Város Önkormányzata (a továbbiakban: Önkormányzat) és a FÉHE Közhasznú Nonprofit Kft. (a továbbiakban: Nonprofit Kft.) 2017. december 27. napjától határozatlan időre szóló ellátási szerződést kötött az egyes személyes gondoskodást nyújtó szociális ellátások átvállalásáról. A Nonprofit Kft. azon hajléktalan személyek esetében, akik a hajléktalanellátás intézményrendszeréből (nappali melegedő, éjjeli menedékhely, átmeneti szállás) a szociális munka eredményeként sikeresen kikerülnek, azonban lakhatásukat önállóan nem képesek biztosítani, utógondozást végez. Az utógondozás célja az egyén esetében az önálló lakhatás megtartása, krízisintervenció nyújtása, valamint a hajléktalanellátás intézményrendszerébe történő visszakerülés megakadályozása. Az utógondozást a Kft. jelenleg 43 fő ellátott részére 22 db külső férőhelyen, kiléptető lakásokban végzi, amelyekből 15 db önkormányzati bérlakás, 7 db piaci alapon működő bérlemény. Az utógondozói ellátást a Kft. saját intézményi bevételből finanszírozza, normatív állami támogatásban nem részesül.

A Belügyminisztérium 2025. évben közleményt jelentetett meg „Az egyes szociális szolgáltatások és a gyermekek átmeneti gondozását nyújtó szolgáltatások 2025. május havi befogadható kapacitásairól” – címmel. A külső férőhely bővítéssel kapcsolatos felhívásra a társaság kérelmet nyújtott be, melynek eredményeként a Belügyminisztérium hozzájárult az utógondozói ellátásban működtetett összes külső férőhely közül 12 db külső férőhelynek a normatív állami finanszírozásba történő bevonásához.

A fenti okok miatt az Önkormányzat és a Kft. között létrejött ellátási szerződés (a továbbiakban: szerződés) módosítása vált szükségessé.

A szerződés II.1/1. pontja az alábbi szövegrésszel egészül ki:

1. „A FÉHE Nonprofit Kft. kötelezettséget vállal arra, hogy az Alapító Okiratban rögzített céljainak megfelelően az ott rögzítettek szerint:
2. 12 külső férőhelyen hajléktalan utógondozói ellátást működtet.”

A szerződés egyéb rendelkezései változatlanul hatályban maradnak.

**IV. Javaslat a Szombathelyi Távhőszolgáltató Kft.-t érintő döntés meghozatalára**

Tájékoztatom a Tisztelt Közgyűlést, hogy a Szombathelyi Távhőszolgáltató Kft. – E.ON Energiatermelő Kft. által korábbiakban delegált – felügyelőbizottsági tagja, Simon Zoltán János 2025. szeptember 30. napjával felügyelőbizottsági tagságáról lemondott. Helyette az E.ON Energiatermelő Kft. Tóth András Istvánt delegálja, akinek megválasztása, díjazásának és a megbízás időtartamának megállapítása szükséges.

A Ptk. rendelkezései szerint (különös tekintettel a 3: 5.§ és 3: 95. §-ok rendelkezéseire) a társasági szerződésnek nem kötelező tartalmi eleme a felügyelőbizottsági tagok megnevezése, mégis - a korábbi gyakorlatnak megfelelően – indokoltnak tartja a Kft. a társasági szerződés mellékletében a felügyelő bizottsági tagváltozás átvezetését, hogy az egységes szerkezetű, hatályos társasági szerződés rendelkezésre álljon. A Szombathelyi Távhőszolgáltató Kft. társasági szerződésének 12.1.b) pontja szerint a „taggyűlés kizárólagos hatásköre a felügyelő bizottság tagjainak megválasztása, visszahívása, díjazásának megállapítása…” Ugyancsak taggyűlési hatáskör a társasági szerződés módosítása a társasági szerződés 12.7. pontja alapján.

A SZOVA Nonprofit Zrt. Alapszabályának 7.A. pontja szerint a társasági szerződés módosításának kérdésében Szombathely Megyei Jogú Város Közgyűlése dönt, amely döntést a SZOVA Nonprofit Zrt. vezérigazgatója képviseli a taggyűlésen.

A társasági szerződés 45. számú módosításának tervezete az előterjesztés 13. számú melléklete. A felügyelőbizottsági tag változást a társasági szerződés melléklete tartalmazza. Tóth András István – megválasztása esetére – a felügyelőbizottsági tagságot elfogadja, és nyilatkozott arra vonatkozóan, hogy vele szemben kizáró okok és összeférhetetlenség nem áll fenn.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatokat elfogadni szíveskedjen.

**Szombathely, 2025. szeptember 17.**

 **/: Dr. Nemény András :/**

**I.**

**Határozati javaslat**

**…./2025. (IX.29.) Kgy. számú határozat**

Szombathely Megyei Jogú Város Közgyűlése az **AGORA Savaria Kulturális és Médiaközpont Nonprofit Kft.** 2025. I. félévi beszámolóját elfogadja.

**Felelős:** Dr. Nemény András polgármester

 Horváth Soma alpolgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Horváth Zoltán, a társaság ügyvezetője)

**Határidő:** azonnal

**II.**

**Határozati javaslat**

**…./2025. (IX.29.) Kgy. számú határozat**

Szombathely Megyei Jogú Város Közgyűlése a **Fogyatékkal Élőket és Hajléktalanokat Ellátó Közhasznú Nonprofit Kft**. 2025. I. félévi beszámolóját elfogadja.

**Felelős:** Dr. Nemény András polgármester

 Dr. László Győző alpolgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Németh Klára, a társaság ügyvezetője)

**Határidő:** azonnal

**III.**

**Határozati javaslat**

**…./2025. (IX.29.) Kgy. számú határozat**

Szombathely Megyei Jogú Város Közgyűlése a **Savaria Városfejlesztési Nonprofit Kft**. 2025. I. félévi beszámolóját elfogadja.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Dr. Kovácsné Takács Klaudia, a társaság ügyvezetője)

Határidő: azonnal

**IV.**

**Határozati javaslat**

**…./2025. (IX.29.) Kgy. számú határozat**

1./ Szombathely Megyei Jogú Város Közgyűlése a **Savaria Városfejlesztési Nonprofit Kft.** részére biztosított 20.000.000,- Ft összegű tagi kölcsön visszafizetési határidejét 2026. december 31. napjáig meghosszabbítja.

2./ A Közgyűlés felhatalmazza a polgármestert a tagi kölcsön szerződés - visszafizetési határidőre vonatkozó - módosításának aláírására.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

 Stéger Gábor, a Közgazdasági és Adó Osztály vezetője

 Dr. Kovácsné Takács Klaudia, a társaság ügyvezetője)

**Határidő:** 2025. december 20.

**V.**

**Határozati javaslat**

**…./2025. (IX.29.) Kgy. számú határozat**

Szombathely Megyei Jogú Város Közgyűlése a **Szombathelyi Parkfenntartási Kft**. 2025. I. félévi beszámolóját elfogadja.

**Felelős:** Dr. Nemény András polgármester

 Horváth Soma alpolgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Izer Gábor Nándor, a társaság ügyvezetője)

Határidő: azonnal

**VI.**

**Határozati javaslat**

**…./2025. (IX.29.) Kgy. számú határozat**

Szombathely Megyei Jogú Város Közgyűlése a **SZOVA Szombathelyi Vagyonhasznosító és Városgazdálkodási Nonprofit Zrt**. 2025. I. félévi beszámolóját elfogadja.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Kovács Cecília, a társaság vezérigazgatója)

Határidő: azonnal

**VII.**

**Határozati javaslat**

**…./2025. (IX.29.) Kgy. számú határozat**

1./ Szombathely Megyei Jogú Város Közgyűlése a **SZOVA Szállodaüzemeltető Kft**. 2025. I. félévi beszámolóját elfogadásra javasolja a társaság alapítójának.

2./ A Közgyűlés felkéri a SZOVA Szállodaüzemeltető Kft. ügyvezetőjét és a SZOVA Nonprofit Zrt. Igazgatóságának elnökét, hogy készítse elő a SZOVA Szállodaüzemeltető Kft. beolvadását a SZOVA Nonprofit Zrt.-be, és a beolvadáshoz szükséges döntési javaslatokat terjesszék a Közgyűlés elé.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Dr. Károlyi Ákos, a SZOVA Nonprofit Zrt. Igazgatóságának elnöke

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Kovács Cecília, a társaság ügyvezetője)

Határidő: 1./ azonnal

 2./ 2025. október 31.

**VIII.**

**Határozati javaslat**

**…./2025. (IX.29.) Kgy. számú határozat**

Szombathely Megyei Jogú Város Közgyűlése a **Vas Megyei Temetkezési Kft**. 2025. I. félévi beszámolóját elfogadja.

**Felelős:**  Dr. Nemény András polgármester

 Horváth Soma alpolgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Szabó Erika, a társaság ügyvezetője)

Határidő: azonnal

**IX.**

**Határozati javaslat**

**…./2025. (IX.29.) Kgy. számú határozat**

Szombathely Megyei Jogú Város Közgyűlése a **Weöres Sándor Színház Nonprofit Kft**. 2025. I. félévi beszámolóját elfogadja.

**Felelős:** Dr. Nemény András polgármester

 Horváth Soma alpolgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Szabó Tibor András, a társaság ügyvezetője)

**Határidő:** azonnal

**X.**

**Határozati javaslat**

**…./2025. (IX.29.) Kgy. számú határozat**

1. Szombathely Megyei Jogú Város Közgyűlése a **Savaria Turizmus Nonprofit Kft**. 2025. I. félévi beszámolóját elfogadásra javasolja a társaság taggyűlésének.

2. A Közgyűlés felhatalmazza a polgármestert, hogy a társaság taggyűlésén a fenti döntést képviselje.

**Felelős:**  Dr. Nemény András polgármester

 Horváth Soma alpolgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Grünwald Stefánia, a társaság ügyvezetője)

**Határidő:** a társaság taggyűlése

**XI.**

**Határozati javaslat**

**…./2025. (IX.29.) Kgy. számú határozat**

1. Szombathely Megyei Jogú Város Közgyűlése a **Szombathelyi Távhőszolgáltató Kft**. 2025. I. félévi beszámolóját elfogadásra javasolja a társaság taggyűlésének.

2. A Közgyűlés felhatalmazza a SZOVA Nonprofit Zrt. vezérigazgatóját, hogy a társaság taggyűlésén a fenti döntést képviselje.

**Felelős:** Dr. Nemény András polgármester

 Horváth Soma alpolgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Molnár Miklós, a Szombathelyi Távhőszolgáltató Kft. ügyvezetője

Kovács Cecília, a SZOVA Nonprofit Zrt. vezérigazgatója)

Határidő: a társaság taggyűlése

**XII.**

**Határozati javaslat**

**…./2025. (IX.29.) Kgy. számú határozat**

1. Szombathely Megyei Jogú Város Közgyűlése a **VASIVÍZ ZRt.** 2025. I. félévi beszámolóját elfogadásra javasolja a társaság Közgyűlésének.

2. A Közgyűlés felhatalmazza a polgármestert, hogy a társaság közgyűlésén a fenti döntést képviselje.

**Felelős:**  Dr. Nemény András polgármester

 Horváth Soma alpolgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Krenner Róbert, a társaság vezérigazgatója)

Határidő: a társaság közgyűlése

**XIII.**

**Határozati javaslat**

**…./2025. (IX.29.) Kgy. számú határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján az AGORA Savaria Kulturális és Médiaközpont Nonprofit Kft. 2025. évi üzleti tervének módosítását – az előterjesztés 12. számú mellékletével megegyező tartalommal – jóváhagyja.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

 Horváth Zoltán, a társaság ügyvezetője)

**Határidő:** azonnal

**XIV.**

**Határozati javaslat**

**…./2025. (IX.29.) Kgy. számú határozat**

Szombathely Megyei Jogú Város Közgyűlése jóváhagyja, hogy az AGORA Savaria Kulturális és Médiaközpont Nonprofit Kft. a Médiatanács által kiírt TVALLANDÓ2025 kódszámú felhívásra pályázatot nyújtson be. A pályázati díjak, valamint a 33 % önerő megfizetésére a társaság szokásos működési költségei nyújtanak fedezetet, további önkormányzati forrást nem igényel.

**Felelős:**  Dr. Nemény András polgármester

 Horváth Soma alpolgármester

Dr. Károlyi Ákos jegyző

 (végrehajtásért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

 Horváth Zoltán, a társaság ügyvezetője)

**Határidő:** azonnal

**XV.**

**Határozati javaslat**

**…./2025. (IX.29.) Kgy. számú határozat**

1./ Szombathely Megyei Jogú Város Közgyűlése elfogadja az Önkormányzat, valamint a FÉHE Közhasznú Nonprofit Kft. között megkötött ellátási szerződés II. 1/1. pontjának alábbi szövegrésszel történő kiegészítését:

***„A FÉHE Nonprofit Kft. kötelezettséget vállal arra, hogy az Alapító Okiratban rögzített céljainak megfelelően az ott rögzítettek szerint:***

1. ***12 külső férőhelyen hajléktalan utógondozói ellátást működtet.”***

2./ A Közgyűlés felhatalmazza a polgármestert az 1./ pont szerinti szerződésmódosítás aláírására.

**Felelős:**  Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője

 Stéger Gábor, a Közgazdasági és Adó Osztály vezetője

Németh Klára, a FÉHE Közhasznú Nonprofit Kft. ügyvezető igazgatója)

**Határidő:** 1. azonnal

1. 2025. október 15.

**XVI.**

**Határozati javaslat**

**…./2025. (IX.29.) Kgy. számú határozat**

1./ Szombathely Megyei Jogú Város Közgyűlése javasolja a Szombathelyi Távhőszolgáltató Kft. taggyűlése számára Simon Zoltán János felügyelőbizottsági tag lemondásának tudomásul vételét.

2./ A Közgyűlés javasolja a Szombathelyi Távhőszolgáltató Kft. taggyűlése számára az E.ON Energiatermelő Kft. által delegált Tóth András István felügyelőbizottsági tag megválasztását, 2025. október 1. napjától 2029. október 31. napjáig, változatlan díjazási feltételekkel.

3./ A Közgyűlés javasolja a Szombathelyi Távhőszolgáltató Kft. taggyűlésének a társasági szerződés módosításának elfogadását.

4./ A Közgyűlés felhatalmazza a SZOVA Nonprofit Zrt. vezérigazgatóját, hogy a Szombathelyi Távhőszolgáltató Kft. taggyűlésén a fenti döntéseket képviselje.

**Felelős:**  Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Kovács Cecília, a SZOVA Nonprofit Zrt. vezérigazgatója

Molnár Miklós, a Szombathelyi Távhőszolgáltató Kft. ügyvezetője)

**Határidő:** a társaság taggyűlése